10A+Røde+Kors


 * Røde Kors**

Røde Kors er en humanitær hjelpeorganisasjon basert på frivillig medlemsskap og som ikke på noen måte har ønsker om økonomiske fordeler. Det er de tillitsvalgte som bestemmer hvordan organisasjon skal styres og hvordan ting skal gjøres. Norges Røde Kors er en av de eldste hjelpeorganisasjonene i Norge og ble stiftet 22. september 1865 av daværende statsminister Frederik Stang. Røde Kors har siden den ble opprettet tatt inn frivillige som ønsker å yte en innsats for andre mennesker som trenger hjelp. Røde Kors og Røde Halvmåne-bevegelsen er verdens største humanitære organisasjon med nær 100 millioner medlemmer. Sveitseren Henri Dunant var den som grunnla bevegelsen. Hans tanker om at sårede og skadde i krig bør få hjelp, uavhengig av hvilken side man tilhører, dannet grunnlaget for en organisasjon og en ide. Slik oppsto bevegelsen.

I kristne land heter organisasjonen Røde Kors og i muslimske land Røde Halvmåne.

Røde Kors yter hjelp uten hensyn til nasjonalitet, rase, trosbekjennelse, samfunnsklasse eller politisk overbevisning. Røde Kors streber utelukkende etter å lindre nød og komme hurtig til hjelp der det er nødvendig.